User:Jago2013

রাজীবের প্রতি শ্রদ্ধা জানিয়ে বেলা তিনটার দিকে শাহবাগের প্রজন্ম চত্বরে কবিতা আবৃত্তি করেন সাংসদ ও নাট্যব্যক্তিত্ব আসাদুজ্জামান নূর। তিনি বলেন, ‘শহীদ রাজীব রক্ত দিয়ে যে পথ দেখিয়ে গেছেন, সে পথ থেকে কোনোভাবেই সরে যাওয়া যাবে না।’ এ ছাড়া কবিতা আবৃত্তি করেন লুৎফর রহমান রিটন এবং গণসংগীত পরিবেশন করেন ফকির আলমগীর। রাজীব বেসরকারি এশিয়া প্যাসিফিক বিশ্ববিদ্যালয় থেকে স্থাপত্যে লেখাপড়া শেষ করেছেন। তাঁর মৃত্যুতে শ্রদ্ধা জানাতে এসেছিল বাংলাদেশ স্থপতি ইনস্টিটিউট। এ ছাড়া বিভিন্ন সংগঠন গতকাল শাহবাগে এসে রাজীবের প্রতি শ্রদ্ধা জানিয়েছেন।